Totolag komuniti niu jej haos
Totolag Komuniti long Motalava, Banks grup, i stap bildim wan niu jej haos blong aroan VT1 million.
Jif Pascal Levi blong Totolag vilij, i talem long VBTC Nius se mani ia ol pipol long vilij ia nomo i kontribut long hem mo naoia wok konstraksen i stap ko hed.
Jif Levi i talem se i kat ova ten seasonal wokman we oli blong Totolag we oli help tu.
“Ol wokman ia oli kontribut long VT100,000 long bilding ia,”Jif Levi i talem.
“Jej ia hemi wan niufala Anglican jej ia.”
VBTC ripota long Torba provins, Edgar Haward, i bin donatem 50 bag cement blong sapotem jej bilding ia.
Ol nara developmen long vilij, hemi wan niu flash toilet blong komuniti.
Jif Levi i talem se naoia komuniti haos blong ol mama i stap wok i stap ko hed long hem.
Totolag komuniti i kat wan niu komuniti steij we i stap long midel blong vilij we hemi kat isi akses blong netwok coverage blong Digicel mo Vodafone Vanuatu Limited we hemi wan bigfala jalenj.
Totolag komuniti i kat ova long 200 populasen.
Jif Levi i enkarejem ol pipol blong hem blong mas tekem COVID vaccine blong protektem pipol blong Totolag long sik blong coronavirus.
fij_Latn tpi_Latn tpi_Latn tpi_Latn tpi_Latn slk_Latn tpi_Latn tpi_Latn tpi_Latn tpi_Latn tpi_Latn tpi_Latn